**OBRAZLOŽENJE FINANCIJSKOG PLANA GRADSKE KNJIŽNICE SVETI IVAN ZELINA ZA**

 **2024.-2026. GODINU**

1. DJELOKRUG RADA

Gradska knjižnica Sveti Ivan Zelina djeluje na području Grada Sveti Ivan Zelina i općine Bedenica. Od 01. srpnja 2000. godine djeluje kao samostalna ustanova, a osnivač joj je Grad Sveti Ivan Zelina.

***Misija*** knjižnice je da kvalitetno djeluje na području lokalne zajednice zbog koje u stvari i postoji, da je otvorena prema svim građanima bez obzira na rasnu, religijsku, kulturološku opredijeljenost.

***Vizija*** knjižnice je postati multimedijalno, informacijsko, obrazovno i društveno središte grada i lokalne zajednice, proširenjem poslovanja na nekonvencionalnu vrstu građe

U svom radu knjižnica se vodi Zakonom o knjižnicama, Standardima za narodne knjižnice u Republici Hrvatskoj, Statutom, Pravilnikom o radu i Pravilima, kao i ostalim strateškim, službenim i međunarodnim stručnim dokumentima kao što su UNESCO-v Manifest za narodne knjižnice i IFLA/UNESCO-ve smjernicama za razvitak narodnih knjižnica. U svom radu knjižnica je odgovorna Gradu Sveti Ivan Zelina koji joj je osnivač (financira i prati poslovanje) i Matičnoj i razvojnoj službi (nadzire stručni rad knjižnica, analizira stanje knjižnica i zalaže se za postizanje uvjeta propisanih Standardima).

Djelatnost Gradske knjižnice Sveti Ivan Zelina je slijedeća:

* nabava knjižnične građe i izgradnja zbirki
* stručna obrada knjižnične građe
* korištenje građe i posudba građe korisnicima,
* pohrana, čuvanje i zaštita knjižne građe koja predstavlja kulturno dobro
* osiguranje pristupa građi i informacijama
* pomoć kod izbora građe, pružanje informacijskih usluga
* vođenje dokumentacije o građi i korisnicima
* prikupljanje statističkih podataka
* pripremanje kulturnih, informacijskih, obrazovnih i znanstvenih programa
* kontinuirano ažuriranje mrežnih stranica, kao i društvenih mreža

Osnovna zadaća Knjižnice

* razvijanje čitalačkih navika kod djece od rođenja do odrasle dobi
* pružanje mogućnosti za osobni kreativni razvoj, poticanje mašte, znatiželje i empatije
* poticanje i sudjelovanje u obrazovnim, kulturnim i informacijskim potrebama članovima zajednice
* osiguravanje pristupa širokom spektru informacija i ideja bez cenzure, podržavanje formalnog i neformalnog obrazovanja

Opći ciljevi Knjižnice

* promicanje knjige i čitanja
* povećanje broja korisnika
* izgradnja kvalitetnog knjižnog fonda
* uvođenje e-knjige kao alternative tiskanoj knjizi
* kontinuirana organizacija programa s ciljem upoznavanja građana u Knjižnicu

Organizacijska struktura

Knjižnica se sastoji od stručne službe za nabavu i obradu knjižnične građe (knjižničar/ravnateljica), posudbenog odjela za djecu i odrasle (knjižničarski tehničar), zavičajne zbirke i službe za administrativne i računovodstvene poslove (ravnateljica)

Struktura zaposlenih

 Knjižnica ima tri zaposlena djelatnika na neodređeno vrijeme.

 Ravnateljica / knjižničar 1 izvršitelj

 Knjižničarski tehničar 2 izvršitelja

U 2024. godini u planu je povećanje broja zaposlenih. Dosadašnja struktura zaposlenih ne zadovoljava potrebe gradske knjižnice s obzirom na opseg stručnih i administrativnih poslova koje knjižnica obavlja i dostupnost u prijepodnevnim i poslijepodnevnim satima, kao i subotom za rad s korisnicima, uz to u knjižnica održava programe poticanja čitanja za djecu i odrasle. Da bi knjiga došla do krajnjeg korisnika mora proći kroz nabavu, stručnu obradu i tehničku obradu, a sve je to povezano s opsežnim administrativnim poslovima. Zato nam je potreban knjižničar (VSS), koji bi obavljao dio stručnih poslova, organizaciju programa, te radionice i pričaonice za djecu.

Knjižnica je i tijekom 2023. godine radila u jednoj smjeni s obzirom na duže bolovanje U 2024. planu je ponovo cjelodnevno radno vrijeme.

Broj korisnika same knjižnice varira i kreće se od oko 900 do 1000 korisnika, što je malo u odnosu na broj stanovnika Grada, ali ako uzmemo u obzir smještaj knjižnice (iako je u centru teško vidljiva), sam prostor je nedostatan za pružanje svih usluga koje bi knjižnica mogla ponuditi, a i bitan faktor je i slaba prometna povezanost što je otegotna okolnost za dolazak u knjižnicu određene skupine korisnika.

Knjižnica je smještena na 170 m² i ima oko 45 000 svezaka knjižne građe, oko 50 jedinica AVE građe i 150 naslova e-knjige.

1. OPĆI DIO FINANCIJSKOG PLANA

Financijski plan Gradske knjižnice Sveti Ivan Zelina temelji se na Uputama za izradu prijedloga financijskih planova upravnih tijela Grada Svetoga Ivana Zeline i financijskih planova proračunskih korisnika grada za razdoblje 2024. – 2026. g.

Prihodi i primici planirani su:

Vlastiti prihodi - prihodi od usluga planirani su u iznosu od 5.510,00€

Opći prihodi i primici

- financiranje rashoda poslovanja za redovitu djelatnost planirano je 103.915,00 €

- ulaganje u opremu i knjige planirano je 8.950,00 €

- za programsku djelatnost planirano je 664,00 €

Iz proračuna Ministarstva kulture i medija

- za nabavu knjižnične građe i opreme planirano je 15.360,00 €

Iz proračuna Zagrebačke županije

- za nabavu knjižnične građe planirano je 2.700,00 €

- za programsku djelatnost planirano je 1.100,00 €

OBRAZLOŽENJE OPĆEG DIJELA FINANCIJSKOG PLANA

 **Rashodi za zaposlene** planirani su u iznosu od 89.250,00 € i odnose se na zaposlene djelatnike ravnateljicu, knjižničara i dva knjižničarska tehničara.

 **Materijalni rashodi** planirani su u iznosu od 11.875,00 €, a odnose se na naknadu za prijevoz, zdravstvene usluge, stručno usavršavanje zaposlenika, sitni inventar, troškove telefona i pošte, usluge tekućeg i investicijskog održavanja, računalne usluga, intelektualne usluge (predavanja, predstavljanja, književni susreti) i ostale nespomenute rashode poslovanja.

 **Financijski rashodi** odnose se na usluge banke i platnog prometa i planirani su u iznosu od 350,00 €

 **Rashodi za nabavu nefinancijske imovine** odnose se na uredski materijal i planirani su u iznosu od 400,00 € i knjižničnu građu u planiranom iznosu od 24.450,00 €.

Za knjižničnu građu se planira od Grada 6.500,00 € i to za nabavu knjižne građe i e-knjige, od Zagrebačke županije se planira 2.700,00 € i to za konvencionalnu knjižnu građu, od Ministarstva kulture planira se 13.500,00 € za nabavu knjižne građe, e-knjige, časopisa, a od vlastitih sredstava planira se 100,00 € za nabavu knjižne građe, te za nabavu novina i časopisa 1.650,00 €

Planirani programi nadilaze naše prostorne mogućnosti, stoga će se uglavnom realizirati izvan prostora knjižnice uglavnom u Gradskoj vijećnici. Programi se planiraju u skladu s financijskim planom, odnosno s doznačenim nam sredstvima.

**POKAZATELJI USPJEŠNOŠNOSTI GRADSKE KNJIŽNICE SVETI IVAN ZELINA 2024. – 2026.**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Pokazatelj rezultata | Definicija | Jedinica | Ostvarena vrijednost 2022. | Plan 2023. | Procjena 2023.  | Ciljana vrijedn.2024. | Ciljana vrijedn.2025. | Ciljana vrijedn.2026. |
| Nabava knjižne građe domaćih i stranih autora u skladu sa Smjernicama za izgradnju fonda. Nabava građe na drugim medijima AVE građa, e- knjige. | Kvalitetan i raznovrstan fond, građa na različitim medijima te kontinuirana nabava rezultiraju povećanjem broja korisnika knjižnice i njihovim zadovoljstvom knjižnicom, potiču čitanje i opravdavaju postojanje knjižnice u lokalnoj zajednici i povećavaju broj korisnika. | Godišnja nabava u jedinicama građe | 1757 | 1 800 | 1 800 | 1 850 | 1 850 | 1 850 |
| Broj korisnika knjižnice | 906 | 950 | 920 | 930 | 940 | 940 |
| Gostovanja domaćih autora i predavača, tematske radionice za djecu i odrasle. Aktivnosti i akcije informiranja lokalne zajednice. | Provođenjem niza kulturno animacijskih aktivnosti, kao što su predstavljanja knjiga i slikovnica popularizira se knjiga i čitanje. Organiziranje tematskih radionica čimeknjižnica postaje mjesto susreta, zabave, kvalitetnog provođenja slobodnog vremena, a ujedno postaje i mjesto koje potiče cjeloživotno učenje.  | Broj programa,radionica, pričaonica | 11 | 10 | 13 | 15 | 16 | 16 |
| Organizirani posjeti odgojno-obrazovnih ustanova. | Dolaskom djece u knjižnicu djeca se upoznaju sa knjižnicom, knjigama, što sve mogu raditi u knjižnici, kako mogu postati članovi knjižnice. Stvaranje navike dolaženja u knjižnicu, posuđivanja knjiga što potiče čitanje od malih nogu. | Broj organiziranih posjeta | 2 | 4 | 2 | 4 | 4 | 4 |
| Organiziranje pričaonica i radionica tijekom godine. | Pričaonice za djecu, kojima se želi privući i najmlađu populaciju u knjižnicu, popularizirajući knjigu i knjižnicu od malih nogu. Upoznati djecu da se kroz razne aktivnosti u knjižnici mogu dobro zabaviti i ponešto naučiti. | Broj pričaonica, radionica | 2 | 2 | 1 | 12 | 12 | 12 |
| Aktivnosti informiranja i edukacije korisnika | Sustavno educiranje osoblja, skupovi i seminari na kojima se stječu nova znanja i iskustva uvelike pomažu u daljnjem poslovanju. Uvođenjem novih knjižničnih usluga znatno se mijenja način poslovanja što rezultira stalnim poučavanjem korisnika kako bi se što jednostavnije i brže došli do željene usluge i informacije, korištenje e-kataloga, aplikacije za e-knjigu Zaki Book.Svakodnevni informacijski upiti temeljem osobnog kontakta, telefonskih informacija, odgovaranja na e-poruke. | Stručna edukacija osoblja | 6 | 6 | 2 | 6  | 6 | 5 |
| Broj info.upita korisnika tijekom mjeseca (prosjek) | 18 | 30 | 72 | 100 | 100 | 100 |

 Ravnateljica:

 Valentina Strelar Dananić